Ing. Pavol Gurega

**VEC: Odpoveď na interpeláciu**

Na zasadnutí MsZ č. VII/2015 dňa 17.09.2015 ste v rámci interpelácie predniesli nasledovnú pripomienku: *„Riešiť umiestenie nádob na TKO tak, aby neboli pod oknami bytov.“*

Konkrétne sa jednalo o kontajnery na ulici 1. mája, kde sa nachádza niekoľko kontajnerov vo vnútroblokoch a sú pod oknami obyvateľov, situáciu dokumentuje aj foto:

****

Bohužiaľ kontajnery a zvony na separovaný zber, nie je kam v tomto priestore presunúť. Navyše, máme veľa problémov, aj v iných častiach mesta so zberom zvonov, nakoľko s nimi manipulujeme hydraulickou rukou a okolo stojace autá nám zavadzajú, nemôžme nimi pohybovať ponad vozidlá, či ľudí. Presun kontajnerov, či zvonov, vždy vyvolá nevôľu ďalších občanov, v tomto priestore pri presune môže dôjsť aj k zamedzeniu prístupu k nim, čo spôsobí ťažkosti s vyprázdňovaním a nemožnosť výkonu našej práce v rozumnom čase. V meste už máme veľmi veľa lokalít, kde musíme byť hneď ráno, aby sme vykonali našu službu. Riešením môže byť zabratie parkovacích miest a zákaz parkovania v okolí vybudovaného stojiska, čo však podľa skúseností, narazí na väčší odpor. Ďalším riešením je začať s budovaním uzavretých stojísk (so zákazom státia pred takýmto stojiskom), toto riešenie si vyžaduje väčšie finančné prostriedky a záber zelenej plochy, v prípade tohto priestoru, by išlo aj o výrub stromu pred bordovým vozidlom (viď foto).

V Starej Ľubovni 2.10.2015

Ing. Juraj Špes

konateľ-výkonný riaditeľ