

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo:** X/2015

**Dňa:** 12.11.2015

**K bodu programu:** **č. 7**

**Názov materiálu: Návrh plánu kontrolnej činnosti hlavného kontrolóra Mesta Stará Ľubovňa na I. polrok 2016**

**Materiál obsahuje**: Návrh uznesenia

Dôvodová správa

Návrh plánu kontrolnej činnosti

**Materiál vypracoval a predkladá:** Ing. Ján Šidlovský

hlavný kontrolór

**Podpis: \_\_\_\_\_\_\_\_\_\_\_\_\_\_\_\_\_\_**

**M a t e r i á l p r e r o k o v a n ý**

* na zasadnutí MsR dňa 4.11.2015.

Prijaté uznesenie MsR :

**o d p o r ú č a  MsZ**

prerokovať a schváliť Plán kontrolnej činnosti hlavného kontrolóra Mesta Stará Ľubovňa na I. polrok 2016 v zmysle predloženého návrhu a s nasledovným návrhom predloženým na rokovaní MsR:

* v časti A. Kontrolná činnosť d o p l n i ť

„Kontrola hospodárenia školy v zriaďovateľskej pôsobnosti Mesta Stará Ľubovňa.

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého materiálu

**s c h v a ľ u j e**

Plán kontrolnej činnosti hlavného kontrolóra Mesta Stará Ľubovňa na I. polrok 2016.

**D ô v o d o v á s p r á v a**

Zákon č. 369/1990 Zb. o obecnom zriadení v znení neskorších predpisov ukladá v ustanovení § 18f ods. 1 písm. b) povinnosť hlavnému kontrolórovi raz za šesť mesiacov predložiť obecnému zastupiteľstvu na prerokovanie návrh plánu kontrolnej činnosti. Tento návrh musí byť minimálne 15 dní pre jeho prerokovaním v mestskom zastupiteľstve zverejnený spôsobom v meste obvyklým.

Návrh plánu kontrolnej činnosti na I. polrok 2016 je zverejnený na úradnej tabuli a webovom sídle Mesta Stará Ľubovňa dňa, predložený na rokovanie mestskej rady dňa 04.11.2015.

Cieľom kontrolnej činnosti je posúdiť či sa finančné operácie na kontrolovaných subjektoch vykonali správne v súlade so zákonom, či sa verejné zdroje rozpočtu obce využívali hospodárne, efektívne, účinne a účelne, predovšetkým či sa dodržiavala finančná disciplína. Pri kontrole hospodárenia a nakladania s majetkom a majetkovými právami obce sa zisťuje a hodnotí skutočný stav z hľadiska dodržiavania všeobecne záväzných právnych predpisov a všeobecných záväzných nariadení obce.

**Návrh plánu kontrolnej činnosti hlavného kontrolóra Mesta Stará Ľubovňa na I. polrok 2016**

Kontrolný proces je neoddeliteľnou súčasťou štruktúry riadenia samosprávy Mesta Stará Ľubovňa a jeho hospodárenia s verejnými prostriedkami. Základnou úlohou hlavného kontrolóra je vykonávať kontrolu z hľadiska dodržiavania zákonnosti predovšetkým so zameraním sa na dodržiavanie hospodárnosti, efektívnosti, účinnosti a účelnosti pri nakladaní s majetkom mesta a mestu zvereným majetkom štátu.

Kontrolná činnosť je vykonávaná v súlade s príslušnými ustanoveniami zákona č. 369/1990 Zb. o obecnom zriadení v znení neskorších predpisov a riadi sa jednotlivými ustanoveniami :

* zákona č. 502/2001 Z. z. o finančnej kontrole a vnútornom audite v znení neskorších predpisov, ktorý upravuje pravidlá, ciele a spôsob vykonávania finančnej kontroly,
* Zásadami vykonávania kontrolnej činnosti v podmienkach územnej samosprávy Mesta Stará Ľubovňa, ktoré upravujú základné princípy, postupy a výkon následnej finančnej kontroly.

V súlade s ustanovením § 18d ods. 1 a ods. 2 písm. c) zákona č. 369/1990 Zb. o obecnom zriadení v znení neskorších predpisov **predkladám „Návrh plánu kontrolnej činnosti hlavného kontrolóra Mesta Stará Ľubovňa na I. polrok 2016“ :**

1. **KONTROLNÁ ČINNOSŤ**

|  |  |  |
| --- | --- | --- |
| **p.č** | **Pravidelné následné finančné kontroly** | **Kontrolované obdobie** |
|  | Kontrola hospodárenia školy v zriaďovateľskej pôsobnosti Mesta Stará Ľubovňa | 2015 |
|  | Kontrola poskytovania zálohovej platby v rámci bežných a kapitálových výdavkov, poskytnuté prevádzkové preddavky a poskytnuté preddavky na dlhodobý majetok | 2015 |
|  | Kontrola plnenia uznesení Mestského zastupiteľstva v Starej Ľubovni priebežne počas roka 2015 | 2015 |
|  | Kontrola vykonávania predbežnej finančnej kontroly podľa zákona č. 502/2001 Z. z.o finančnej kontrole a vnútornom audite a o zmene a doplnení niektorých zákonov v podmienkach mestskej samosprávy | 2014 |
| 5. | Kontrola hospodárenia príspevkovej organizácie | 2014 |
|  | **Tematické následné finančné kontroly** |  |
| 5. | Kontrola dodržiavania a uplatňovania všeobecne záväzných právnych predpisov a interných noriem mesta pri uzatváraní dohôd o prácach vykonávaných mimo pracovného pomeru | 2014 |
|  | **Ostatné kontroly** |  |
| 6. | Kontroly vykonávané z vlastného podnetu na základe získaných poznatkov a skúsenosti získaných analytickou a kontrolnou činnosťou | 2015 |
| 7. | Kontroly vykonávané na základe uznesení Mestského zastupiteľstva v Starej Ľubovni | 2015 |
| 8. | Kontroly vykonávané v súčinnosti s poslancami, ktorí sú členmi dozorných orgánov spoločnosti, v ktorých má Mesto Stará Ľubovňa majetkovú účasť | 2015 |

1. **PRÍPRAVA A TVORBA KONCEPČNÝCH A METODICKÝCH MATERIÁLOV**

Vypracovanie odborného stanoviska ku kontrole plnenia rozpočtu Mesta Stará Ľubovňa za rok 2015 k 31.12.2015.

Vypracovanie a predloženie stanoviska k návrhu zmeny programového rozpočtu mesta na rok 2016.

Vypracovanie a predloženie správy o kontrolnej činnosti za rok 2015.

Stanovisko k prevereniu podmienok na prijatie úveru.

Návrh Plánu kontrolnej činnosti na II. polrok 2016.

Spolupráca pri tvorbe koncepčných materiálov, vnútorných predpisov a interných riadiacich aktov, všeobecne záväzných nariadení.

Kontrolná činnosť bude vykonávaná v subjektoch :

a) mestský úrad,

b) rozpočtové organizácie zriadené mestom,

c) príspevkové organizácie zriadené mestom,

d) právnické osoby, v ktorých má obec majetkovú účasť, a iné osoby, ktoré nakladajú s majetkom obce alebo ktorým bol majetok obce prenechaný na užívanie, a to v rozsahu dotýkajúcom sa tohto majetku,

c) osoby, ktorým boli poskytnuté z rozpočtu obce účelové dotácie, návratné alebo nenávratné finančné výpomoci podľa osobitných predpisov v rozsahu nakladania s týmito prostriedkami (napr. zákon č. 583/2004 o rozpočtových pravidlách územnej samosprávy a o zmene a doplnení niektorých zákonov v znení neskorších predpisov).

V zmysle predloženého návrhu plánu činnosti nemusí byť dodržané poradie vykonávania jednotlivých kontrol. Zmeny vo výkone kontroly môžu nastať v závislosti od kontrolovanej problematiky, závažnosti a množstva zistených nedostatkov, časového rozsahu jednotlivých kontrol ako aj z dôvodu, že sa vyskytnú okolnosti, na základe ktorých bude potrebné vykonať iné kontroly.