**I n t e r p e l u j ú c i : Ing. Pavol Gurega**

Na zasadnutí MsZ č.VII./2015 dňa 17.09.2015 ste sa v rámci interpelácie č. 3 pýtali na možnosť prehodnotenia poskytovania stravy pre dôchodcov aj v niektorom zariadení v centre mesta, resp. aj na sídlisku Východ.

Mestský úrad aktuálne poskytuje stravu 80 stravníkom (10 z nich sú z ulíc Za vodou, Jarmočná, Janka Kráľa, Garbiarska, Farbiarska, Nám. sv. Mikuláša) na základe zmluvy o poskytovaní stravovania dôchodcom prostredníctvom Domova pre seniorov. Mesto poskytovateľovi obedov refunduje mzdové náklady na jedného pracovníka. Zmluva je uzatvorená na dobu určitú a to do 31.03.2018. Na základe uvedených skutočností a toho, že domov pre seniorov nemôže tvoriť zisk je cena jedného obeda 1,932 €.

Mestský úrad v minulosti robil prieskum stravovania seniorov v inom zariadení ako je domov pre seniorov a oslovili sme aj prevádzkovateľov na nám. sv. Mikuláša. Najväčšou skupinou stravníkov sú starší dôchodcovia s nízkou výškou dôchodku. Pre týchto stravníkov je pri výbere dodávateľa stravy najdôležitejším ukazovateľom jeho cena. Z analýzy vyplýva, že nedokážeme zmenou dodávateľa, alebo vo vlastnej réžii udržať výšku poplatkov. V praxi je teda nemožné poskytovať rovnakú službu za rozdielnu cenu. Nakoľko pri poskytovaní obedov od komerčných subjektov je cena jedného obeda 2,70 € a viac. Pre priemerného stravníka rozdiel vo  výdavkoch 160-200 € ročne.

Nakoľko je platnosť zmluvy o poskytovaní obedov s Domovom pre seniorov časovo ohraničená, do budúcna je potrebné zaoberať sa možnými alternatívami (napr. prispôsobením niektorej školskej jedálne na prípravu a výdaj obedov pre verejnosť).

**Mgr. Ján Tomus**

**vedúci oddelenia sociálnych vecí a bytovej politiky**